CELEX: 22010D0020
Language: hu
Date: 2010-03-12 00:00:00
Title: Az EGT Vegyes Bizottság 20/2010 határozata ( 2010. március 12. ) az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról

10.6.2010   
            
            
               HU
            
            
               Az Európai Unió Hivatalos Lapja
            
            
               L 143/10
            
         AZ EGT VEGYES BIZOTTSÁG 20/2010 HATÁROZATA
   (2010. március 12.)
   az Európai Gazdasági Térségről szóló megállapodás I. mellékletének (Állat- és növény-egészségügyi kérdések) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás I. mellékletét a 2010. március 1-jei 18/2010 EGT vegyes bizottsági határozat (1) módosította.
            
         
               (2)
            
            
               A 109/2007/EK rendeletnek a monenzin-nátrium (Coxidin) takarmányadalék engedélyezésének feltételei tekintetében történő módosításáról szóló, 2008. november 6-i 1095/2008/EK bizottsági rendeletet (2) bele kell foglalni a megállapodásba.
            
         
               (3)
            
            
               Az 1356/2004/EK rendeletnek a kokcidiosztatikumok és egyéb gyógyászati anyagok csoportjába tartozó Elancoban takarmány-adalékanyag engedélyezésére vonatkozó feltételek tekintetében történő módosításáról szóló, 2008. november 6-i 1096/2008/EK bizottsági rendeletet (3) bele kell foglalni a megállapodásba.
            
         
               (4)
            
            
               A metionin-hidroxi-analóg rézkelátjának takarmányadalékként való engedélyezéséről szóló, 2008. december 15-i 1253/2008/EK bizottsági rendeletet (4) bele kell foglalni a megállapodásba.
            
         
               (5)
            
            
               E határozat Liechtenstein vonatkozásában nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás I. mellékletének II. fejezete az alábbiak szerint módosul:
   
               1.
            
            
               Az 1zz. pont (1356/2004/EK bizottsági rendelet) a következő francia bekezdéssel egészül ki:
               
                           „—
                        
                        
                           
                              32008 R 1096: a Bizottság 2008. november 6-i 1096/2008/EK rendelete (HL L 298., 2008.11.7., 5. o.).”
                        
                     
         
               2.
            
            
               Az 1zzzg. pont (109/2007/EK bizottsági rendelet) a következő francia bekezdéssel egészül ki:
               
                           „—
                        
                        
                           
                              32008 R 1095: a Bizottság 2008. november 6-i 1095/2008/EK rendelete (HL L 298., 2008.11.7., 3. o.).”
                        
                     
         
               3.
            
            
               A szöveg az 1zzzzzb. pont (124/2009/EK bizottsági rendelet) után a következő ponttal egészül ki:
               
                           „1zzzzzc.
                        
                        
                           
                              32008 R 1253: a Bizottság 2008. december 15-i 1253/2008/EK rendelete a metionin-hidroxi-analóg rézkelátjának takarmányadalékként való engedélyezéséről (HL L 337., 2008.12.16., 78. o.).”
                        
                     
         2. cikk
   Az 1095/2008/EK, az 1096/2008/EK és az 1253/2008/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2010. március 13-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. március 12-én.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  Lásd e Hivatalos Lap 4. oldalát.
   
      (2)  HL L 298., 2008.11.7., 3. o.
   
      (3)  HL L 298., 2008.11.7., 5. o.
   
      (4)  HL L 337., 2008.12.16., 78. o.
   
      (5)  Alkotmányos követelmények fennállását nem jelezték.